Document ID: 32011D0422

RÅDETS GENNEMFØRELSESAFGØRELSE 2011/422/FUSP
af 18. juli 2011
om gennemførelse af afgørelse 2010/603/FUSP om yderligere foranstaltninger til støtte for den effektive gennemførelse af mandatet til Det Internationale Krigsforbrydertribunal vedrørende det Tidligere Jugoslavien (ICTY)
RÅDET FOR DEN EUROPÆISKE UNION HAR -
under henvisning til traktaten om Den Europæiske Union, særlig artikel 31, stk. 2,
under henvisning til Rådets afgørelse 2010/603/FUSP af 7. oktober 2010 om yderligere foranstaltninger til støtte for den effektive gennemførelse af mandatet til Det Internationale Krigsforbrydertribunal vedrørende det Tidligere Jugoslavien (ICTY) (1), særlig artikel 2, stk. 1, og
ud fra følgende betragtninger:
(1)
Rådet vedtog ved afgørelse 2010/603/FUSP foranstaltninger til indefrysning af alle midler og økonomiske ressourcer, der tilhører de fysiske personer, som er opført på listen i bilaget dertil, og mod hvem Det Internationale Krigsforbrydertribunal vedrørende det Tidligere Jugoslavien (ICTY) har rejst tiltale.
(2)
Ratko MLADIC blev overført til forvaring i ICTY den 31. maj 2011, og hans navn bør derfor fjernes fra listen i bilaget til afgørelse 2010/603/FUSP.
(3)
Listen i bilaget til afgørelse 2010/603/FUSP bør ændres i overensstemmelse hermed -
VEDTAGET DENNE AFGØRELSE:
Artikel 1
Bilaget til afgørelse 2010/603/FUSP erstattes af bilaget til nærværende afgørelse.
Artikel 2
Denne afgørelse træder i kraft på dagen for vedtagelsen.
Udfærdiget i Bruxelles, den 18. juli 2011.

Labels: 13
18
11
5